ALL FARM MURDERS - ALLE PLAAS MOORDE - Page 7 - Stormfront
08-08-2005, 09:06 PM #61
Micheal van Rooyen - Plaas Rietkuil Potchefstroom
Boer van Potchefstroom by plaashek doodgeskiet
POTCHEFSTROOM. Boere in Noordwes is in opstand oor die wrede moord op nog 'n jong boer van die provinsie, wat eergisteraand by sy plaashek in die omgewing met 'n haelgeweer geskiet is.
Hulle eis dat mnr. Steve Tshwete, minister van veiligheid en sekuriteit, en komm. Jackie Selebi, nasionale polisiehoof, die stad besoek.
Die kantoor van die distrikslandbou-unie in Potchefstroom is gister oorval met oproepe van boere uit alle oorde, wat ontsteld is oor die moord op mnr. Michael van Rooyen (43) van die plaas Rietkuil. Hy is tromp-op met 'n haelgeweer in die linkerskouerblad geskiet en sy lyk is kort ná die aanval gevind in sy bakkie, wat steeds gestaan en luier het.
Die boere wil praat. Hulle meen die regering het genoeg tyd gehad om iets aan die vlaag van plaasmoorde te doen en wil hê die polisie moet tyd kry om die misdadigers vas te trek,'' het mnr. Paul Greyling, voorsitter van die unie, gesê.
Volgens hom kan die regering nie meer daarteen stry dat boere uitgemoor word nie.
08-08-2005, 09:09 PM #62
Ada en Willem Kritzinger - Somerset Oos
Vier moet lewe lank sit oor plaasmoorde
SOMERSET-OOS. Die erns waarmee plaasmoorde deur die reg bejeën word, is gister duidelik gemaak toe regter Eric Leach vier tieners van die omgewing in die hooggeregshof op die dorp tot gesamentlike gevangenisstraf van meer as anderhalf eeu gevonnis het.
Samson Gana (19), Welile Pitana en sy tweelingbroer, Vela (18), en 'n seun (16) is al vier twee weke gelede skuldig bevind aan die moord op mnr. Willem Christiaan (Boet) Kritzinger (73) en sy vrou, Ada Alberta (Elbie) (67), van die plaas Glenroy naby Kommadagga op 15 Augustus verlede jaar.
Die egpaar se lyke is twee dae later in bosse langs 'n plaaspad gevind. Hulle het ernstige hoofbeserings gehad en hul skedels was verbrysel.
Die hof het by 'n vorige geleentheid gehoor hoe die egpaar by 'n plaashek voorgelê, aangeval en later met klippe doodgegooi is.
Hierna is die vier moordenaars na Uitenhage, waar hulle die egpaar se bakkie probeer verkoop het. Die plaasaanvallers moes eindelik met slegs R200 vir drie wiele van die voertuig tevrede wees.
Die hofsaal op die dorp was gister stampvol met belangstellendes, wat mekaar gestamp en gestoot het om 'n sit- of staanplek te kry.
Ná 'n kort verdaging het Leach met sy vonnisoplegging begin deur daarop te wys dat toenemende plaasaanvalle, wat veral gemik word op weerlose ou mense, nie langer geduld sal word nie. As veroordeeldes nie voldoende gestraf word nie, sal die gemeenskap volgens Leach dreig om eie reg te gebruik.
Leach het bevind dat, hoewel die tweelingbroers nie aktief aan die moord deelgeneem het nie, hulle tog aandadig was. Hulle is elk tot twintig jaar tronkstraf weens die moord op mnr. Kritzinger, twintig jaar weens die moord op mev. Kritzinger en vyftien jaar weens roof gevonnis.
Geen versagtende faktore
Gedeeltes van die vonnis van 55 jaar elk sal gesamentlik uitgedien word, en hul vonnis is vasgestel op effektief 30 jaar elk.
Leach het die jong seun, wat maar vyftien was toe die moorde gepleeg is, as 'n ongevoelige, koelbloedige moordenaar beskryf en hom op elk van die moordklagte tot 18 jaar tronkstraf gevonnis. Weens die roofklagte het hy tien jaar gevangenisstraf gekry. Hy sal gevangenisstraf van effektief 27 jaar uitdien.
Gana, die aanvoerder van die moorde, is twee keer lewenslank tronkstraf opgelê. Hy moet nog vyftien jaar sit weens die rooftog. Leach kon geen versagtende omstandighede vir sy aandadigheid vind nie.
08-08-2005, 09:15 PM #63
Shirley Dennis - Oos Kaap
Plaasmoorde sal lei tot hongersnood, sê ANC
PORT ELIZABETH. Politieke partye het gewaarsku hongersnood en armoede is ophande as noodwendige gevolg van die voortdurende vlaag van plaasmoorde.
Die waarskuwing is gerig, terwyl twee sake waarin plaasmense in die Oos-Kaap vermoor is, gister aangehoor is.
Drie verdagtes het vlugtig in die hof op King William's Town verskyn in verband met die moord op die egpaar Dennis einde verlede maand. Mnre. Ngcamela Vumile en Mlammeleli Ngxe, albei 18, en mnr. Phumzile Kweqe (50), almal van Nakane naby Dimbaza, is nie gevra om te pleit nie, en word aangehou.
'n Buurman van mnr. William (65) en mev. Shirley Dennis (64) het op die treurspel afgekom. Die huis was gesluit toe die polisie op die plaas aankom en die kombuisdeur moes oopgebreek word.
Die bebloede lyk van mev. Dennis is in die eetkamer gevind. Ná 'n soektog is die lyk van mnr. Dennis sowat 100 m van die huis gevind, waar hy met draad aan 'n heining vasgebind was. Volgens die polisie lyk dit of hy met 'n stomp voorwerp oor die kop geslaan is.
Saterdagoggend vroeg het die polisie die drie verdagtes by die Dimbazatownship naby Oos-Londen in hegtenis geneem. Verskeie stukke van die vermoorde egpaar se klere is glo by die verdagtes gevind. Kapt. Zukile Bawuti, ondersoekbeampte, het gesê die saak is tot môre uitgestel sodat die verdagtes regshulp kan kry.
Die DA het gister die ANC op die skouer geklop vir sy ``nugtere besef oor die impak wat plaasmoorde op die land se ekonomie kan hê''.
Mnr. Phakisa Hobongwana, woordvoerder van die ANC in die Oos-Kaap, het in reaksie op die 81 boere wat die afgelope 7 jaar op plase in die provinsie vermoor is, gesê kos en ander lewensnoodsaaklike landbouprodukte sal al hoe skaarser word en die ekonomie sal op sy knieë gedwing word.
Hang die honde op wat ons ou mense doodmaak! Dit is net diere wat mense met klippe doodkap,'' was van die woedende uitsprake van verbitterde boere van Middleton en Somerset-Oos verlede Augustus by die hof, waar hulle gewag het op die verskyning van die ses vermeende moordenaars van mnr. Boet Kritzinger (73) en sy vrou, Elbie (67), wat op hul plaas Glenroy in die Kommadagga-streek wreed gemartel en met klippe doodgekap is.
'n Groot bloedkol in die sand, 'n stel gebreekte kunstande en 'n stukkende bril by Glenroy se plaashek het die polisie gelei na die Kritzingers se erg verminkte lyke.
Ses tieners, onder wie 'n vyftienjarige tweeling, het gister vlugtig in die hooggeregshof op Grahamstad verskyn.
Die regter het beslis vyf van die ses verdagtes se name mag nie bekend gemaak word nie, omdat hulle minderjarig was toe die dubbelmoord gepleeg is.
Al wat oorbly, is dat die strafregstelsel 'n vonnis lewer wat by die misdaad pas,'' het mnr. Athol Trollip, DA-woordvoerder oor landbou, in 'n verklaring gesê.
08-08-2005, 09:26 PM #64
David van der Westhuizen wrede aanval oorleef - Koppies
Boer steeds in waakeenheid
KOPPIES. -- Mnr. David van der Westhuizen (55), boer van Koppies wat die naweek op sy plaas Weltevrede buite die dorp aangeval en beroof is, is steeds in die waakeenheid van 'n hospitaal in Kroonstad.
Mev. Alet Petzer, sy dogter van Heilbron, sê hy is erg beseer toe sy aanvallers hom met 'n stuk yster en plank aangerand het.
Hy het beserings oor sy hele lyf en kop en moes talle hegsteke kry. Van der Westhuizen is Saterdagoggend in sy werkwinkel op die plaas oorval waar hy sweiswerk doen. Die twee aanvallers het met sy beursie met geld en 'n bos sleutels gevlug.
Hy het sy bewussyn verloor, waarna hy dit herwin en met 'n gesukkel tot in die kombuis gekom het. Daar het sy vrou, Sue, hom gekry, hulp van bure ontbied en met hom na die Kroonhospitaal in Kroonstad gejaag.
08-08-2005, 09:30 PM #65
Johannes Pretoruis - Kleinbegin Jan Kempdorp
Moord op boer (75): Weduwee getuig
KIMBERLEY. -- Die weduwee van 'n bejaarde boer van Jan Kempdorp het gister in die hooggeregshof hier getuig hoe sy ná 45 jaar die familieplaas verlaat het, nadat haar man op verkiesingsdag na bewering by hul huis noodlottig in die maag gewond is.
Die mans, mnre. Piet (John Tait) Obakeng Mokgobo (24), Tebego (Dassie) Israel Louw (24), Monnapule Hendrik Dithole (24), Kgosimang (Ronnie) Collen Monageng (19), en Andries Tuelo Motati (18), almal van Ganspan , staan tereg op aanklagte van huisbraak met die opset om te roof en poging tot roof met verswarende omstandighede, moord op mnr. Johannes Pretorius (75) van die plaas Kleinbegin en die onwettige besit van 'n vuurwapen en ammunisie.
Hulle het die vorige dag glo saamgesweer om hom en sy vrou te vermoor om hul geld te roof.
Pretorius is op 14 April verlede jaar met 'n .220-Swift-geweer gewond toe hy van die beskuldigdes glo in sy huis betrap het. Hy is die volgende oggend in 'n hospitaal in Kimberley oorlede.
Mev. Jacoba Pretorius het getuig dat sy en haar man heeldag by die huis was.
"Die oggend vroeg was hier 'n plaaswerker wat die diere kos gegee het. Hy het toe weggegaan."My man was 'n rukkie by die werkswinkel. Hy het toe na die huis gekom."
Sy het gesê hulle het die dag geen besoekers gehad nie.
"Ná middagete het ons 'n rukkie gelê. Ons het later in die televisiekamer gaan sit.
"Ek het gebrei. My man het die Landbouweekblad gelees."
Sy het gesê die houtdeure was toe, maar nie gesluit nie. Die veiligheidshek was gesluit.
"Ons het iets gehoor wat geskuif of gesleep word. Ek het vir my man gesê ek dink dit is die hond. Die boerboel was vasgemaak en die skaaphondjie los.
"Hy het opgestaan en deur die eetkamer geloop om ondersoek in te stel.
" 'n Skoot het geklap. "My man het die middeldeur toegedruk en gesê ek moenie ingaan nie. Hulle sal my ook skiet.
"Ek het hom op die eetkamerstoel gesit, die dokter gebel en my buurvrou met die marnet-radio ontbied."
Pretorius het gesê haar man was ongewapen toe hy uit die televisiekamer gegaan het.
"Ons het drie werkers gehad wat ná die voorval afgedank moes word."
Een van die werkers het 34 jaar vir hulle gewerk.
Adv. Hannes Cloete van die kantoor van openbare vervolging in Noord-Kaap kla aan.
08-08-2005, 09:34 PM #66
Moos en Vivy Visser wreede aanval oorleef - Jagersfontein
Boer ken rower aan sy stem
Vermomde verdagte was glo 'n voormalige werker op plaas
'n BOER van Jagersfontein wat saam met sy vrou deur 'n groep vermomde aanvallers in die plaashuis aangerand en met bloudraad vasgemaak is, het een van die aanvallers aan sy stem as 'n voormalige werker op dié plaas uitgeken.
Mnr. Moos Visser (60) van die plaas Klipdrif en sy vrou, Vivy (60), het Vrydagaand vasgemaak in hul kombuis gelê terwyl die aanvallers 'n groot hoop buit bymekaargemaak en op mnr. Visser se geel Isuzu-bakkie gelaai het.
Insp. Harry Nagel, polisiewoordvoerder, het vroeër gesê die polisie het vroeër vanjaar inligting ontvang dat 'n rooftog beplan word wat in Maart in die omgewing uitgevoersou word. Die polisie het die gebied in Maart gereeld gepatrolleer.
Visser, wat 'n slaghuis in Jagersfontein besit, sê omdat 'n rooftog beplan was, het hy twee veiligheidshekke in die plaashuis aangebring -een by die agterdeur en een by die badkamer.
Hy sê hy en sy vrou is Vrydagaand deur "vier of vyf" rowers aangerand. "Hulle het op my gesig getrap, my geslaan, geskop en rondgesleep. My knieë is vol rowe. My vrou se rug het seergekry. Twee van hulle het op haar gesit."
Die Vissers se hande en voete is met bloudraad vasgemaak. Hulle het kneusplekke opgedoen.
Visser sê die rowers het klapmusse en handskoene aangehad. "Hulle het net geld gesoek."Die verdagtes was gewapen met twee stukke yster, 'n houtsaag, hamer en 'n vuurwapen.
Visser sê hy kon een van die rowers aan dié se stem uitken as 'n werker wat verlede jaar op die plaas gewerk het. "Hy het so twee weke lank by my gewerk, maar ons het nie oor die weg gekom nie. Hy was vreeslik arrogant. "Hy het geweet ek bring die slaghuis se geld huis toe," sê Visser. "Ek verstaan 'n bietjie Sotho. Ek het gehoor hoe een van hulle aan die ander sê: 'Wag 'n bietjie, moet hom nie nou skiet nie.' "
Toe die rowers nie geld kon kry nie, het hulle "met die hele bakkie vol goed" weggery. "Tot klere en skoene van my vrou is ingelaai. Twee handwapens wat voor in die bakkie was, is ook weg." Visser sê toe die rowers by die huis uit is, het hy en sy vrou na die badkamer gekruip en hulself hier losgemaak.
Volgens die polisie is drie verdagtes kort ná die rooftog in 'n Toyota Venture sowat 30 km van Bloemfontein voorgekeer.
Kapt. Francois Laux van die polisie se eenheid teen ernstige en geweldsmisdaad sê drie ander mans wat Saterdagaand in die distrik Hertzogville in hegtenis geneem is, is nog nie met die Jagersfonteinvoorval verbind nie.
Die polisie soek na nóg drie verdagtes in verband met die aanval op die Vissers.
Die man wat mnr. Visser aan sy stem uitgeken het, is een van die verdagtes wat nog gesoek word.
08-08-2005, 09:38 PM #67
Fanie en Ina Smith - Plaas Vadesdeel Kroonstad
Verhoor weens toetse uitgestel
KROONSTAD. -- Die verhoor van die twee mans wat daarvan aangekla word dat hulle 'n egpaar van Heilbron op hul plaas vermoor en daarna in hul motor aan die brand gesteek het, is hier in die rondgaande hof uitgestel omdat die uitslae van forensiese en ballistiese toetse nog nie beskikbaar is nie.
Mnr. Fanie (42) en mev. Ina Smith (33), wat met hul eerste kind swanger was, is op 30 Julie2003 in die huis op hul plaas Vadersdeel doodgeskiet, waarna hul lyke in hul motor gelaai en dit sowat 2 km van die huis op 'n plaaspad aan die brand gesteek is.
Die twee beskuldigdes, mnr. Samuel Tsotetsi (22), wat as veewagter vir die huurder van Smith se plaas gewerk het, en sy neef, mnr. Meshack Tsotetsi (23) van Frankfort, is kort ná die moord deur die polisie van Heil bron en die eenheid teen ernstige en geweldsmisdrywe van Welkom vasgetrek.
Hulle het intussen voor regter G.F. Wright skuld op die aanklagte van moord en roof met verswarende omstandighede ontken.
Adv. Colin Steyn kla aan. Die verhoor is in afwagting op die uitslae van die toetse tot 10 Oktober uitgestel.
08-08-2005, 09:40 PM #68
Nigrini oorleef plaasaanval - Welkom
Boer prys intelligensiediens ná plaasaanval
WELKOM. -- Die werk wat deur Vrystaat Landbou se intelligensiediens gedoen word om die polisie in die oplossing en voorkoming van misdaad op plase te help is ongelooflik doeltreffend en moet nie onderskat word nie.
Só sê adv. De Waal Nigrini, wat die tweede keer binne enkele maande die slagoffer van misdaad op sy plaas buite Parys was. Die vorige keer is 'n plaasaanval deur mnr. Hennie Gerber, hoof van die intelligensiediens, op Nigrini se plaas voorkom.
Nigrini, van die Johannesburgse balie, sê met die onlangse inbraak op sy plaas is die geweerkluis heeltemal vernietig. Talle vuurwapens is gesteel. Een daarvan, 'n 9 mm-pistool, is later deur die intelligensiediens en die polisie by een van Nigrini se plaaswerkers gekry.
Die vermoede bestaan dat deeltydse werkers wat op die plaas gewerk het, ook by die inbraak betrokke was. Die inbrekers was oor die naweek meer as een keer in die huis en het hulself ook aan kos en drank gehelp.
Nigrini sê daar was geen rede om sy plaaswerker of die deeltydse werkers te wantrou nie. "Dit wys net weer dat boere nooit hul waaksaamheid moet verswak nie. Vir boere is daar 'n wesentlike gevaar en hulle moet na hul veiligheid en dié van hul gesinne omsien." Nigrini sê soos met die vorige voorval op sy plaas was daar dié keer ook duidelike tekens dat iets op die plaas beplan word. In albei gevalle is die plaasvoorman se honde vergiftig.
"Mnr. Gerber se flink en professionele optrede moet nie onderskat word nie. Die intelligensiediens se hulp aan die polisie is beslis baie suksesvol. Ek doen 'n beroep op elke boer of enigeen wat geld uit boerdery maak om 'n geldelike bydrae te lewer sodat die intelligensiediens en die hele veiligheidsprojek van Vrystaat Landbou nog sterker kan word."
08-08-2005, 09:43 PM #69
Este Buys wrede aanval oorleef - Tweeling
Tweeling-aanval: Drie vermeende rowers in hof
TWEELING. -- Die rewolwer waarmee 'n weduwee van Tweeling na bewering die naweek in 'n plaasaanval en rooftog gedreig is, is glo enkele maande gelede in 'n inbraak uit haar huis gesteel.
Die polisie ondersoek die moontlikheid dat een of meer van die vermeende rowers wat mev. Esté Buys (55) van die plaas Klipkraal Sondag in haar plaashuis aangeval, erg aangerand en met haar eie vuurwapen gedreig het, dié wapen in September in 'n inbraak uit haar huis gesteel en haar Sondagaand daarmee aangeval het.
Mnr. Mohapi Mokoena (21) en twee jeugdiges, albei 17, het gister weens die aanval op Buys in die hof in Frankfort verskyn.
Mokoena en die twee jeugdiges, almal van Tweeling, is Sondagaand ná die aanval op Buys en ná 'n jaagtog met boere vasgetrek.
Mnr. Siphiwe Prince Motloung (18), ook van Tweeling, wat glo in die jaagtog met Buys se geroofde BMW van die pad af gery het, is dood nadat hy glo wou vlug en vermoedelik deur 'n boer of boere in die arm en been geskiet is.
Motloung, 'n skolier in Bloemfontein, moes saam met Mokoena in die streekhof in Heilbron tereggestaan het weens twee beweerde inbrake waarin vuurwapens na bewering gesteel is.
Een van die jeugdiges wat gister saam met Mokoena weens die aanval op Buys in die hof verskyn het, was onder korrektiewe toesig en het gemeenskapsdiens in Tweeling verrig nadat hy vroeër weens huisbraak en diefstal skuldig bevind is.
Buys het ernstige beenbreuke in haar gesig opgedoen en moes in die week chirurgie ondergaan om dit te herstel nadat sy vermoedelik erg met 'n ystervoorwerp aangerand is. Sy is in die Unitas-hospitaal in Pretoria.
Haar drie vermeende aanvallers het gister aan landdros Chris Etsebeth gesê hulle wil regshulpprokureurs hê. Etsebeth het hul verhoor tot volgende week uitgestel en gelas dat hulle eers in aanhouding bly.
Insp. Gert van der Merwe van die polisie se eenheid teen ernstige geweldsmisdaad in Bethlehem ondersoek die aanval op Buys.
08-08-2005, 09:49 PM #70
Arrie en Yvonne Spruit aanval oorleef - Douglas
Pa, dogter by plaashek voorgelê
DOUGLAS. -- 'n Man van iets in die dertig is vasgetrek enkele ure nadat 'n egpaar en hul dogter van 'n plaas by Douglas aangerand en 'n bakkie, juwele en geld geroof is, sê kapt. Tony Modise.
Hy sê mnr. Arrie Spruit (75) en sy dogter, Yvonne (54), het Vrydag omstreeks 21:30 by 'n plaashek stilgehou. Sy het bestuur en hy het uitgeklim om die hek oop te maak.
Toe Spruit die hek oopmaak, het drie mans hom en sy dogter aangeval, met die vuis geslaan en 'n vuurwapen op hulle gerig. Die mans het agter op die bakkie geklim en die dogter gedwing om tot by die huis te ry, waar haar ma, Antjie (77), was.
Modise sê die verdagtes het die egpaar en hul dogter die huis ingedwing, 'n vuurwapen op hulle gerig en geld geëis.
Die verdagtes het die drie met 'ntou vasgebind en in 'n kamer toegesluit. Hulle het met die bakkie, die geld (in 'n handsak) en juwele gevlug. Yvonne Spruit het die tou losgekry en haar ouers gehelp. Spruit en sy dogter is nie ernstig beseer nie. Die polisie in Douglas het dadelik alle nabygeleë polisiekantore van die vermeende aanvallers laat weet. Polisielede wat die pad tussen Douglas en Kimberley gepatrolleer het, het die bakkie omstreeks middernag gesien. Lede van die blitspatrollie is bygestaan deur die hondeeenheid en die eenhede vir misdaadvoorkoming en gebiedsmisdaadvoorkoming. Die verdagtes het gestop en die veld ingehardloop. 'n Polisiehond het een van die verdagtes vasgetrek. Die ander twee word nog gesoek. Die bakkie, van die geld en die juwele is teruggekry.